Okresná prokuratúra Spišská Nová Ves 
Elektrárenská 1, 052 01 Spišská Nová Ves 1

Sp. zn. : 1 Pv 84/13/8810	Spišská Nová Ves, 14.4.2015
EEČ : 2-68-497-2015

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Spišská Nová Ves
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Spišská Nová Ves zo dňa 18.7.2013, spisová značka 1 Pv 84/13/8810, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
1. dňa 23. januára 2013 o 17.50 h v Spišskej Novej Vsi na ulici Elektrárenskej č.1, v Obchodnom dome XXXXX Jednota, zobral 0,2 l fľašu alkoholu zn. Slivovica v hodnote 2,24 € ku škode spoločnosti COOP Jednota, s.d., ul 1. mája č. 54, XXXXX, za ktorý v pokladni nezaplatil a po vznesení obvinenia za tento skutok,

2. dňa 10. februára 2013 o 18.30 h v Spišskej Novej Vsi, na ulici Duklianskej č. 3336/19, v OD Kaufland, zobral 0,750 g Salámy obyčajnej v hodnote 2,39 €, ktorú pri pokladni nezaplatil, čím spôsobil v uvedenej výške škodu spoločnosti Kaufland Slovenská republika, v.o.s., Trnavská cesta 41/A, Bratislava 

a tohto konania sa dopustil napriek tomu, že bol postihnutý rozhodnutím Obvodného úradu v Spišskej Novej Vsi pre priestupok proti majetku podľa § 50 ods. 1 zák. č. 372/1990 Z.z., č. G/2012/00779  z 11. 10. 2012 pokarhaním.

Uznesením prokurátora Okresnej prokuratúry Spišská Nová Ves zo dňa 18.7.2013, spisová značka 1 Pv 84/13/8810, bola určená obvinenému skúšobná doba v trvaní 18 mesiacov.
Odôvodnenie:
Uznesením prokurátora Okresnej prokuratúry v Spišskej Novej Vsi sp. zn. 1 Pv 84/13 zo dňa 18.07.2013 bolo podľa § 216 ods. 1 písm. a), písm. b), písm. c) Tr. poriadku podmienečne zastavené trestné stíhanie vedené proti  obv. XXXXX pre prečin krádeže podľa § 212 ods. 2 písm. f) Trestného zákona. 
 
Podľa § 216 ods. 2 Tr. poriadku obvinenému XXXXX bola určená skúšobná doba v trvaní 18 (osemnásť)  mesiacov.

Predmetné uznesenie nadobudlo právoplatnosť dňa 26.07.2013.

Vyžiadaním správ k osobe obvineného, z miesta bydliska, z OR PZ v Spišskej Novej Vsi, Obvodného úradu, odboru všeobecnej vnútornej správy v Spišskej Novej Vsi, ako aj z odpisu z registra trestov som zistil, že obvinený XXXXX sa  v skúšobnej dobe podmienečne zastaveného trestného stíhania od 26.07.2013 do 26.01.2015 nedopustil žiadneho trestného činu ani priestupku. 

Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, rozhodne prokurátor, že sa obvinený osvedčil. 

Vzhľadom na to, že obvinený XXXXX splnil podmienky § 217 ods. 1 Tr. poriadku bolo potrebné rozhodnúť tak, ako je to uvedené vo výroku tohto uznesenia.      

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Jozef Barabás
prokurátor